AKMENĖS RAJONO SAVIVALDYBĖS TARYBA

SPRENDIMAS

DĖL AKMENĖS RAJONO SAVIVALDYBĖS 2016 METŲ BIUDŽETO PATIKSLINIMO

2016 m. kovo 31 d. Nr. T-67(E)

Naujoji Akmenė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15, 17 punktais, Lietuvos Respublikos aplinkos ministro 2014 m. spalio 20 d. įsakymu Nr. D1-840 „Dėl gaminių ar pakuotės atliekų tvarkymo programos lėšomis finansuojamų priemonių teikiant dotacijas pakuočių atliekų surinkimo iš gyvenamųjų namų kvartalų priemonių (konteinerių) įsigijimui savivaldybėms sąrašo patvirtinimo“, Akmenės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo, patvirtintu Akmenės rajono savivaldybės tarybos 2016 m. sausio 28 d. sprendimu Nr. T-4 (E) „Dėl Akmenės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 9 punktu, Akmenės rajono savivaldybės kūno kultūros ir sporto veiklos projektų finansavimo tvarkos aprašu, patvirtintu Akmenės rajono savivaldybės tarybos 2011 m. gruodžio 28 d. sprendimu Nr. T-285 „Dėl Akmenės rajono savivaldybės kūno kultūros ir sporto veiklos projektų finansavimo tvarkos aprašo patvirtinimo“, Akmenės rajono savivaldybės taryba n u s p r e n d ž i a:

1. Padidinti Akmenės rajono savivaldybės biudžeto pajamų specialią tikslinę dotaciją 75,8 tūkst. Eur ir asignavimus Savivaldybės administracijai Verslo rėmimo, aplinkos apsaugos ir žemės ūkio plėtros programai atliekoms tvarkyti 75,8 tūkst. Eur.

2. Perskirstyti Akmenės rajono savivaldybės biudžeto planuotus asignavimus:

2.1. Sumažinti Švietimo, kultūros, jaunimo reikalų ir sporto paslaugų teikimo programai Savivaldybės administracijai mokinio krepšeliui neformaliojo švietimo programoms vykdyti planuotus asignavimus kitoms išlaidoms einamiesiems tikslams 4,7 tūkst. Eur ir padidinti asignavimus Švietimo, kultūros, jaunimo reikalų ir sporto paslaugų teikimo programai mokinio krepšeliui neformaliojo švietimo programai vykdyti Viešajai bibliotekai kitoms prekėms 2,6 tūkst. Eur, Naujosios Akmenės muzikos mokyklai 2,1 tūkst. Eur (darbo užmokesčiui 1,2 tūkst. Eur, socialinio draudimo įmokoms 0,3 tūkst. Eur, kitoms prekėms 0,6 tūkst. Eur).

2.2. Sumažinti Švietimo, kultūros, jaunimo reikalų ir sporto paslaugų teikimo programai Savivaldybės administracijai kitoms reikmėms atlikti kūno kultūros ir sporto plėtros įgyvendinimui planuotus asignavimus kitoms išlaidoms einamiesiems tikslams 5,0 tūkst. Eur ir padidinti asignavimus Švietimo, kultūros, jaunimo reikalų ir sporto paslaugų teikimo programai skirtas lėšas kitoms reikmėms atlikti Akmenės rajono sporto centrui 5,0 tūkst. Eur.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vitalijus Mitrofanovas